Diari Oficial de la Generalitat Valenciana


Sumari del DOGV 6420, del 20-12-2010 (2010/13175)

Exposició al públic del text refós únic del Projecte de Reparcel·lació dels Sectors Industrials 5A i 5B del Pla General d'Ordenació Urbana de Nules i de la memòria i compte detallat i justificat de les quotes d'urbanització i la imposició d'aquest projecte.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6420

Data del DOGV
:   20-12-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/13346


Data del document
:   03-12-2010

Organisme emissor
:   Grespania, SA

Tipus de document
:   Anunci

Descriptors 

:   * Nules
    * pla d'urbanisme
    * empresa privada

Exposició al públic del text refós únic del Projecte de Reparcel·lació dels Sectors Industrials 5A i 5B del Pla General d'Ordenació Urbana de Nules i de la memòria i compte detallat i justificat de les quotes d'urbanització i la imposició d'aquest projecte. [2010/13203]  
D'acord amb el que disposa l'article 169.5 de la Llei 16/2005, de 30 de desembre, de la Generalitat Valenciana, Urbanística Valenciana (d'ara en avant LUV), la mercantil Grespania, SA, en la condició d'agent urbanitzador, ha formulat el text refós únic del Projecte de Reparcel·lació dels Sectors Industrials 5A i 5B del Pla General d'Ordenació Urbana de Nules, així com la memòria i compte detallat i justificat de les quotes d'urbanització i la imposició del projecte de reparcel·lació esmentat.  
De conformitat amb el que estableix l'article 177.1 de la LUV i l'article 416 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (d'ara en avant ROGTU), mitjançant aquest anunci se sotmeten a exposició al públic els esmentats projectes de reparcel·lació i memòria, per un termini d'un mes, comptador des de la publicació d'aquest anunci en el Diari Oficial de la Comunitat Valenciana.  
Cosa que es notifica als titulars de béns i drets afectats pel projecte esmentat de reparcel·lació; a l'efecte de poder presentar les al·legacions que estimen convenients en el termini indicat; amb aquest objecte, qualsevol interessat podrà consultar el projecte de reparcel·lació i la memòria esmentats a la Notaria de Fernando Márquez Lerga, sítia al carrer de Santa Teresa número 3, baixos, de 12460 Nules (Castelló), de dilluns a divendres, en horari de 10.00 a 14.00 hores. Per la seua banda, l'agent urbanitzador ha dipositat una còpia de projecte de reparcel·lació i de la memòria esmentats a l'Ajuntament de Nules, siti a la plaça Major, número 1, on així mateix, es podrà consultar la dita informació i s'hi podran presentar les al·legacions que s'estimen oportunes.  
L'esmentat projecte de reparcel·lació consta dels documents i determinacions regulades en els articles 175 i 176 de la LUV i en l'article 411 del ROGTU, i formen també part de la documentació exposada al públic els certificats registrals de domini i càrregues de les finques aportades.  
Finalment, cal assenyalar, d'una banda, que es concedirà audiència per 15 dies, sense necessitat d'una nova informació pública, als titulars registrals no tinguts en compte en l'elaboració del projecte de reparcel·lació i a aquells que resulten afectats per les modificacions acordades després del període d'informació pública.  
I d'una altra banda, que de conformitat amb el que disposa l'article 174.7 i 8 de la LUV, durant l'exposició al públic de la reparcel·lació, a fi d'evitar el proindivís, els interessats podran efectuar requeriments recíprocs per a substituir les quotes en condomini previstes en el projecte amb indemnitzacions en metàl·lic. El requeriment haurà de cursar-se mitjançant una acta notarial i oferir, simultàniament i alternativament, el pagament o cobrament de la indemnització en metàl·lic, donant un termini de 10 dies al requerit per a triar si prefereix pagar o cobrar a un mateix preu unitari. El pagament o consignació de la indemnització haurà de ser objecte d'una garantia financera amb caràcter previ a l'aprovació del projecte de reparcel·lació. L'aportació de l'esmentada garantia és condició d'eficàcia dels indicats requeriments. Si un propietari no atén un requeriment degudament formulat s'entendrà que prefereix cobrar i la reparcel·lació s'aprovarà en conseqüència.  
Mitjançant aquest anunci, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, es notifiquen també els titulars de béns i drets afectats la identitat dels qual és desconeguda o els qui, malgrat ser coneguda, se'n desconeix el domicili, així com qualssevol altres a qui, després d'haver-se intentat la notificació, no s'haja pogut practicar.  
Nules, 3 de desembre de 2010.- El conseller delegat: Luis Hernández Sanchis.